
КОМИСИЯ ЗА ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ

ПРОТОКОЛ № 3

Днес, 08.08.2016 г. от 16:00 часа, в Заседателна зала на Общински съвет – Бургас на ул. „Александровска“ № 26, се проведе заседание на КПУКИ.
На заседанието на комисията присъстваха: Евгений Николов Мосинов – председател, Бойчо Стоянов Георгиев, Шерафет Асан Мехмед, Калчо Станков Белов, Кирил Кирилов Начев, Димитър Христов Христов. 
Заседанието откри и ръководи председателят на КПУКИ – Евгений Николов Мосинов при следния 
ДНЕВЕН РЕД

1. Писмо от Красимир Стойчев – зам.-кмет "Финанси, бюджет и икономика", относно: Договори за управление на лечебните заведения и търговски дружества със 100% общинско участие в капитала и декларации по чл.12 от Закона за предотвратяване и установяване конфликт на интереси
1.1. Писмо от Красимир Стойчев - зам.-кмет "Финанси, бюджет и икономика", относно: Договор за възлагане управлението на "БУРГАСБУС" ЕООД – гр. Бургас и декларации по чл.12 от Закона за предотвратяване и установяване конфликт на интереси
1.2. Писмо от д-р Лорис Мануелян - зам.-кмет ЗСДС, относно: Договори за управление на лечебните заведения – 9 броя (копия) и декларации по чл.12 от Закона за предотвратяване и установяване конфликт на интереси 

2. Подадена декларация по чл.12, т.3 от д-р Антонио Душепеев

3. Искане от собствениците на самостоятелни обекти в жилищни блокове №86, 87 и 88 в к-с "Славейков", гр. Бургас изградени в УПИ I, II, III  в кв. 25а по ПУП на комплекса, относно: Допускане изменение на ПУП-ПРЗ в обхвата на УПИ IV-76, V-76 и VI-общ, кв.25А по плана на ж.к."Славейков", с цел обособяване на нов УПИ, отреден за благоустрояване и озеленяване и предвиждане на УПИ V-76 за отчуждаване 

---------------------------------------------------------------------------------------

По точка 1

Членовете на Комисията се запознаха с постъпилите декларации по чл. 12, т. 1 и т. 2 от ЗПУКИ, изпратени от Община Бургас на управители на търговски дружества със 100% общинско участие в капитала, както и управители на лечебни заведения. Евгений Мосинов предложи да бъдат вписани декларациите по чл.12, т.1 и т.2 във водения от комисията Регистър, на основание чл.18, ал.2 от ЗПУКИ да се съхраняват за срок от 10 години и на основание чл.17, ал.2 от ЗПУКИ да се обявят на страницата на Общински съвет.
Да се уведоми Кмета на Община Бургас, че когато в изпълнение на решение на Общински съвет – Бургас се подписва договор за възлагане на управлението на общинско търговско дружество, управителите следва да подписват и декларации по чл.12, т.1 и т.2 от ЗПУКИ, които се предоставят на Комисията по ПУКИ.
Предложението бе подкрепено единодушно с 6 гл. „за“. 

По точка 2

	Комисията по ПУКИ се запозна с постъпилата декларация по чл.12, т.3 от ЗПУКИ и указват д-р Антонио Душепеев, като член на Комисията по чл. 4 от Правилника за финансово подпомагане на процедури инвитро на лица, двойки и семейства с репродуктивни проблеми, живущи на територията на Община Бургас, следва докато заема длъжността „отговорно лице по АР в МБАЛ – Бургас“ за всяко заседание на Комисията да подава декларация по чл.12 от ЗПУКИ.
Предложението бе подкрепено единодушно с 6 гл. „за“. 


По точка 3

	Председателят на комисията запозна присъстващите с полученото писмо. Димитър Христов констатира, че в Постоянната комисия по устройство на територията е присъствал в качеството си на управител на търговското дружество „Елит Билдинг Инвест“ ООД Николай Николов, а не Николай Филипов, който формално няма връзка със строежа.
Членовете на комисията уточниха, че от така представените документи не се установява твърдения конфликт на интереси, поради което Комисията по ПУКИ реши: не приема за разглеждане подаденото искане от собствениците на самостоятелни обекти в жилищни блокове №86, 87 и 88 в к-с "Славейков", гр. Бургас.
Предложението бе подкрепено единодушно с 6 гл. „за“. 


	Поради приключване на дневния ред заседанието бе закрито в 17:00 часа.

